Diari Oficial de la Generalitat Valenciana


Sumari del DOGV 9935, del 12-09-2024 (2024/9117)

ACORD de 10 de setembre de 2024, del Consell, pel qual s'autoritza una transferència de crèdit entre línies del capítol 4 del programa 111L00 “Projectes Estratègics”, al capítol 4 del mateix programa, de Presidència de la Generalitat, per import de 450.000,00 euros. (Exp. 5.011/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9935

Data del DOGV
:   12-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9117

CVE
:   GVEI-B-0705-0026

Data del document
:   10-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

La Direcció General de Projectes Estratègics de Presidència de la Generalitat té previst donar suport a la celebració del València Digital Summit (ERS6268) a l'octubre de 2024, d'acord amb la sol·licitud de l'Associació Valenciana de Startups, com una activitat d'interés públic, econòmic i social per a la Comunitat Valenciana donada la seua repercussió en l'ecosistema innovador.

Per això i atés el caràcter excepcional de l'ajuda i acreditant-se les raons d'interés públic, social i humanitari a què es referix l'article 168.1.c) de la Llei 1/2015, d'Hisenda Pública, del Sector Público Instrumental i de Subvencions, es va aprovar el Decret 95/2024, de 2 d'agost, del Consell, pel qual s'aproven les bases reguladores i la concessió d'una subvenció directa a l'Associació Valenciana d’Startups, per a la celebració de València Digital Summit 2024, durant els dies 23 i 24 d'octubre de 2024, per un import màxim de 450.000 euros.

Així doncs i considerant que amb càrrec a la línia pressupostària S1568 «Promoció, foment i realització d'activitats i esdeveniments d'interés públic, sociocultural o econòmic, per a la Comunitat Valenciana», del programa 111L00 «Projectes Estratègics» ja es va finançar el Decret 49/2024, de 29 d'abril, del Consell, d'aprovació de les bases reguladores i concessió directa d'una subvenció, i d'acord amb l'article 10.1 d) del Decret 77/2019, de 7 de juny, del Consell, de regulació del procediment de gestió del pressupost de la Generalitat, Presidència de la Generalitat proposa transferir crèdits disponibles des de l'esmentada línia S1568 del capítol 4 del programa 111L00 Projectes Estratègics, per a la creació d'una nova línia de subvenció independent en el mateix capítol i programa, per import de 450.000,00 euros, en tractar-se de crèdits no afectes a compromisos de gasto i no estar vinculats a finançament condicionat.

A este efecte, i en virtut del que es disposa en els articles 21 i 23 de la Llei 8/2023 de Pressupostos de la Generalitat per a l'exercici 2024, a proposta de la Consellera d'Hisenda, Economia i Administració Pública i amb la prèvia deliberació, el Consell,

ACORDA

*Primer*

Autoritzar una minoració de crèdit en l'aplicació F32079114 111L00.48859 S1568, que suposa la disminució de la línia de concessió directa S1568 de l'annex de subvencions i transferències corrents del programa 111.L00 «Projectes Estratègics» amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| S1568 | Promoció, foment i realització d'activitats i esdeveniments d'interés públic, sociocultural o econòmic per a la C. V.. | 4.200.000,00 | -450.000,00 | 3.750.000,00 |

  

*Segon*

Autoritzar un increment de crèdit en l'aplicació pressupostària U79055797 GE00000.111L00.48771 S1705 per import de 450.000,00 euros i crear una nova línia de subvenció amb les següents dades descriptives:

|  |  |
| --- | --- |
| CODIGO LÍNIA: S1705 | DENOMINACIÓN: Subvenció per a l'Associació Valenciana de Startups     CAP. 4 |
| IMPORT: 450.000,00 | BENEFICIARIS PREVISTOS: Associació Valenciana de Startups. |
| MODE DE CONCESSIÓ:  Concessió directa article 168.1.C de la Llei 1/2015.  PUBLICAR DADES: SI | DESCRIPCIÓ I FINALITAT: Finançar la celebració del València Digital Summit, durant els dies 23 i 24 d'octubre de 2024. |
| Aportació Generalitat no condicionada : | 450.000,00 |

  
  

València, 10 de setembre de 2024

Susana Camarero Benítez

Consellera secretària